**ΕΡΓΑΣΤΗΡΙΟ 2**

**Θετική επίδραση των δασικών οικοσυστημάτων στην κλιματική αλλαγή**

Τα δασικά οικοσυστήματα διατηρούν σημαντικό ρόλο στην αντιμετώπιση της κλιματικής αλλαγής, αμβλύνοντας τις επιπτώσεις της· πιο συγκεκριμένα:

• Τα δάση και τα δασικά εδάφη δεσμεύουν το διοξείδιο του άνθρακα (CO2 ) της ατμόσφαιρας και με τη διαδικασία τής φωτοσύνθεσης, τα δάση αποθηκεύουν μεγάλες ποσότητες CO2 ετησίως, περιορίζοντας με αυτόν τον τρόπο τα αέρια του θερμοκηπίου. Παράλληλα, με τη διαδικασία της φωτοσύνθεσης απελευθερώνουν οξυγόνο (Ο2 ).

• Τα δάση μειώνουν την επίδραση των ακραίων καιρικών φαινομένων, ως εξής:

• Τα δέντρα και η βλάστηση, γενικότερα, λειτουργούν ως ένα πρώτο εμπόδιο που μετριάζει την ορμή του νερού (π.χ. καταιγίδες), ενώ, παράλληλα, απορροφούν και μέρος της ποσότητας που πέφτει.

• Το φύλλωμα των δένδρων απορροφά μέρος της υπεριώδους ακτινοβολίας και απελευθερώνει προς το έδαφος μεγάλου μήκους ακτινοβολία, με αποτέλεσμα να λειτουργεί ως φυσικό φίλτρο και να μειώνει τη θερμοκρασία.

• Τα δάση ανακόπτουν, επίσης, την ταχύτητα του ανέμου και μειώνουν την ένταση των ισχυρών ανέμων.

• Το φύλλωμα των δένδρων συγκρατεί αιωρούμενα μικροσωματίδια του αέρα, με αποτέλεσμα να απορρυπαίνει την ατμόσφαιρα.